У нацыянальным конкурсе XXIV Мінскага міжнароднага кінафестывалю Лістапад прымае ўдзел 31 фільм. Так, у нацыянальным конкурсе ігравога кіно заяўлена 9 карцін. На статус падзеі ў беларускім кіно прэтэндуе фільм Заўтра Юліі Шатун. Гэта карціна таксама ўдзельнічае ў конкурсе Маладосць на маршы і, на думку крытыкаў, дастойна ўпісваецца ў палітру сучаснага еўрапейскага кіно. У конкурсе дакументальнага кіно заяўлена 12 карцін, анімацыйнага - 10. Свае работы прадставілі маладыя і вядомыя рэжысёры. Паказы фільмаў нацыянальнага конкурсу Лістапада-2017 праходзяць у кінатэатры Беларусь 7-9 лістапада.